Diari Oficial de la Generalitat Valenciana


Sumari del DOGV 6604, del 08-09-2011 (2011/9243)

RESOLUCIÓ de 22 d'agost de 2011, de la Direcció General d'Avaluació, Qualitat i Atenció al Pacient de la Conselleria de Sanitat, per la qual concedix l'autorització sanitària a l'Hospital Perpetuo Socorro d'Alacant per a fer extraccions de progenitors hematopoètics de sang de cordó umbilical.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6604

Data del DOGV
:   08-09-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/9243


Data del document
:   22-08-2011

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 22 d'agost de 2011, de la Direcció General d'Avaluació, Qualitat i Atenció al Pacient de la Conselleria de Sanitat, per la qual concedix l'autorització sanitària a l'Hospital Perpetuo Socorro d'Alacant per a fer extraccions de progenitors hematopoètics de sang de cordó umbilical. [2011/9243]  
José Luis Pérez-Mateo Regadera, director de l'Hospital Perpetuo Socorro d'Alacant, va presentar la sol·licitud d'autorització d'este centre per a fer extraccions de progenitors hematopoètics de sang de cordó umbilical.  
La Direcció General d'Ordenació i Assistència Sanitària i la Direcció del Programa de Trasplantaments de la Comunitat Valenciana informen favorablement sobre l'autorització sol·licitada.  
La Direcció Territorial de Sanitat d'Alacant ha comprovat que el centre té tots els requisits exigits per a esta autorització.  
  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent segons el que disposa el Decrets 75/2011, de 24 de juny, del Consell, pel qual establix l'estructura orgànica bàsica de la Presidència i les conselleries de la Generalitat.  
  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
  
Vistos els antecedents de fet i els preceptes legals esmentats i la resta que s'apliquen, resolc:  
Concedir l'autorització per a fer extraccions de progenitors hematopoètics de sang de cordó umbilical a l'Hospital Perpetuo Socorro d'Alacant. Esta autorització és vàlida per un període de quatre anys, a partir de la data d'esta resolució.  
Es pot revocar l'autorització en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es comunica a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la notificació.  
  
València, 22 d'agost de 2011.- El director general d'Avaluació, Qualitat i Atenció al Pacient: Ignacio Ferrer Cervera.